google/wiki40b huggingface dataset:
Trygve Wyller (1888–1960)

Familie

Han var sønn av Thomas Christian Wyller (1858–1921) og Birgitte Platou (1862–1922). Faren var stadsfysikus (bylege) av slekten Wyller og mora av slekten Platou.  Trygve var bror til sykepleielærer Ingrid Wyller (1896-1994) og litteraturgransker Anders Platou Wyller (1903–40). Han giftet seg i 1917 med Anne Kathrine Dons (1891–1982), og ble far til Karl Helenus Dons Wyller (1918-1998) som ble høyesterettsadvokat i Stavanger, Thomas Christian Wyller (1922–2012) som ble professor i statsvitenskap, og til Egil A. Wyller (født 1925) som ble professor i filosofi.
Asbestfjellene

Gruvedrift

Gruvedrift i disse fjellene startet for alvor i 1893 da et dagbrudd begynte å produserte 100 tonn materiale. I løpet av 1918 hadde underjordsdrift begynt og spredtliggende gruver måtte oppdages fra Prieska til Kuruman langs fjellkjedens lengde. Møller ble bygget i begge byene. Mellom 1950 og 1960 hadde produksjonene steget til 100 000 tonn, og hver mølle ble drevet uavhengig og størrelsen på deponiene der avgangsmassen ble deponert hadde også økt.
Betfage

Betfage (arameisk: בית פגי, «umodne fikners hus») var et kristent sted i oldtidens Israel, nevnt som stedet hvor Jesus sendte disiplene å finne et esel og en fole som han skulle bruke til å ri inn i Jerusalem på.
Evangeliene Matteus, Markus og Lukas nevner stedet som ikke langt fra Betania.
Eusebius av Cæsarea i Onomasticon  har lokalisert Betfage på Oljeberget øst for Jerusalem. Det var sannsynligvis langs vegen fra Jerusalem til Jeriko, omgitt av en form for mur og begrenset av den bibelske sabbatens dagsreise fra Jerusalem, hvilket er 2000 cubit. Det sannsynlige stedet er i dag omgitt av katolikker og det er en fransiskanerkirke (se bilde) på der på hva som i dag heter Kefr et Tur.
Agnès Varda

Bakgrunn

Varda ble født i Belgia med gresk far og fransk mor. Familien flyttet i 1940 til Sète i Frankrike, der hun tilbrakte tenårene. Da hun var 18 år gammel skiftet hun fornavn til Agnès.
Varda studerte ved École du Louvre og fotokunst ved École des Beaux-Arts. Etter avsluttede studier arbeidet hun som fotograf ved Théâtre National Populaire i Paris.

Karriere

Varda skapte filmer med et fokus på dokumentarisk realisme, feminisme og samfunnskritikk, ofte med en særpreget essayistisk og eksperimentell stil. Vardas arbeid var viktige for utviklingen av den franske bølgen, for eksempel var hennes bruk av location-opptak og ikke-profesjonelle skuespillere i 1950-årene nyskapende.
Varda var gift med filmregissøren Jacques Demy fra 1962 til hans død i 1990. Etter hans bortgang laget hun filmen Jacquot de Nantes (norsk: Lille Jacques fra Nantes) som en hommage til ham. Hun regisserte også to andre filmer om ham eller basert på hans verk: Les demoiselles ont eu 25 ans og L'Univers de Jacques Demy.
I februar 2019 deltok hun på Filmfestivalen i Berlin.
Varda døde av brystkreft den 29. mars 2019 i i sitt hjem i Paris.
Fylkesvei 5392

Fylkesveg 5392 går mellom Voss og Rong i Voss kommune. Veien er 15,2 km lang.
Frem til 2019 hadde veien betegnelsen Fv310.
Absolute Music 32

Absolute Music 32 er det 32. samlealbumet i den norske Absolute Music-serien og ble utgitt i 2000.
Islandsk mesterskap i friidrett innendørs 2018

Islandsk mesterskap i friidrett innendørs 2018 ble arrangert 24. og 25. februar 2018, i Laugardalshöll i Reykjavík på Island.
MS «Aardal»

MS «Aardal», senere «Sfinx»,  var et passasjerskip bygget i 1942 og innkjøpt av Fylkesbaatane i Sogn og Fjordane i 1951. Skipet gikk i lokalrute for rederiet frem til 1973.
I 1973 ble Aardal solgt til Olav Linga i Folkedal, byttet navn «Sfinx» og bygget om til lastebåt. «Sfinx» gikk i godsruter for Hardanger Sunnhordlandske Dampskipselskap frem til 1983.
Naturlig monopol

I økonomifaget oppstår et naturlig monopol når maksimum effektivitet av produksjonen og distribusjonen er oppnådd gjennom én leverandør på grunn av skalaeffekt i en spesiell industri.
Naturlige monopoler oppstår når den største leverandøren i en industri, ofte den første leverandøren i et marked, har en overveldende omkostningsfordel over andre faktiske og potensielle konkurrenter. Dette pleier å være tilfellet i industrier hvor kapitalomkostningene dominerer, slik at man får en stordriftsfordel som er stor i forhold til markedets størrelse, og dermed oppstår høye inngangsbarrierer; eksempler inkluderer noen typer typiske offentlige bedrifter som vann- og elektristitetsverk. Det er veldig dyrt å bygge overføringsnett (vann-/gass-, elektrisitets- og telefonlinjer), og derfor er det usannsynlig at en potensiell konkurrent vil være villig til å ta kapitalinvesteringene som er nødvendige for å entre den ene leverandørens marked.
Noen frimarkedsorienterte økonomer argumenterer for at naturlige monopol bare eksisterer i teorien, og ikke i praksis, eller at de eksisterer i en overgangsfase.
Stokke (kommune)

Historie

Stokke ble opprettet som en kommune 1. januar 1838. På denne tiden tilhørte øyene Håøya og Veierland Stokke, men de ble senere overført til Nøtterøy kommune i henholdsvis 1901 og 1964.
6. februar 2015 søkte kommunen om sammenslåing med Andebu og Sandefjord kommuner. 24. april 2015 vedtok Kongen i statsråd at Stokke, Andebu og Sandefjord skulle bli én kommune fra 1. januar 2017. Fra samme dato ble tettstedet Vear overført til Tønsberg kommune.

Navnet

Stokke, som opprinnelig var et sogn, fikk navnet sitt fra gården Stokke (på gammelnorsk Stokkar), og er blitt kalt dette siden den første kirken ble bygget på stedet. Navnet er flertall av «stokkr» (stamme), og refererer antakelig til noen lange og små åser i nærheten av tettstedet.

Utdanning

I Stokke kommune var det to videregående skoler, Gjennestad Gartnerskole og Melsom videregående skole.
Barneskolen Bokemoa skole og Stokke ungdomsskole ligger i Stokke sentrum. I tillegg kom barneskolene Melsom skole, Ramsum skole og Vennerød skole.
Per Saugstad

Karriere og forskning

Saugstad tok hovedfag i engelsk ved Universitetet i Oslo i 1945 og startet sitt vitenskapelige arbeid innen litteraturhistorie. Da den amerikanske psykologen Paul Lazarsfeld besøkte Norge i 1948 fattet Saugstad interesse for psykologien. Han fikk jobb ved University of Chicago, og tok doktorgraden i psykologi der i 1952 med en avhandling om virkningen av tidligere læring på problemløsning.
Tilbake i Norge ble Saugstad forsker ved Universitetet i Oslo. Han ble dosent ved Psykologisk institutt i 1962 og professor i psykologi i 1967. Saugstads mer eksperimentelle og naturvitenskapelig funderte tilnærming til psykologi, påvirket av læretiden i Chicago, førte ham i 1950- og begynnelsen av 1960-årene i opposisjon til det fortsatt psykoanalytisk dominerte psykologimiljøet i Oslo, anført av Harald Schjelderup. Saugstad var selv kritisk til psykoanalysens vitenskapelige holdbarhet. I løpet av 1960-årene mistet psykoanalyse sin sterke stilling ved Psykologisk institutt, og fagmiljøet ble mer bredt sammensatt.
Saugstad gjorde viktig forskning på flere områder, slik som visuell persepsjon, tenkning og språk. Blant bøkene hans er An inquiry into the foundations of psychology (1965) og Language: A theory of its structure and use (1989). Mot slutten av sitt liv arbeidet Saugstad særlig med psykologiens historie. En stor bok om emnet ble utgitt i grundig revidert utgave så sent som året før han døde. Boken utkom på engelsk som  A History of Modern Psychology på Cambridge University Press i 2018.
Blant kolleger ble Saugstad regnet som en kompromissløs sannhetssøker. Han var gift med Johanne Remmer Seip, datter av Didrik Arup Seip. Han var far til Ola Didrik Saugstad og Jens Saugstad, og svigerfar til Steinar Kvale. I 1961 ble han gift i andre ekteskap med legen og psykologen Letten F. Saugstad (født Fegersten).
Algarve

Algarve er Portugals sørligste region. Den har et areal på 4997 km² og 451 006 innbyggere (2011). Algarve er sammenfallende med distriktet Faro, som består av 16 kommuner. I Algarve ligger blant annet byene Faro, Albufeira, Lagos, Olhão, Tavira, Portimão og Silves.
Landskapet er ypperlig for jordbruk, med mye dyrking av blant annet mais, appelsiner og druer. Det ligger cirka 500 meter over havet, og er blitt et veldig populært feriested for turister.
Viotia

Geografi

Deler av fjellkjedene Parnitha ligger i sørvest med et stort gruveområdet i sørøst og flere fjell i sør, inkludert Helikon. I vest ligger blant annet fjellet Parnassos, der det eneste skisenteret i prefekturet ligger. Den lengste elven er Kefissos, som ligger i sentrale områder av prefekturet, der man også finner de fleste lavliggende områder i Boiotia.

Klima

Klimaet varierer fra svært varme somre til milde og kjølige vintre. De nordlige og østlige områdene har størst sannsynlighet for å få skyet vær utover dagen. Områdene over tusen meter har ofte kalde forhold med snø om vinteren.
Perlehøns

Beskrivelse

Perlehøns er mellomstore, ganske plumpe terrestriske fugler, som måler omkring 40–72 cm. De har små hoder, og bar hud på både på hodet og hals, som oftest også en hjelm av hornstoff på krona. Fjærdrakten har små grå flekker.
Fuglene er insekt- og frøetende og hekker på bakken.
Boone County (Arkansas)

Historie

Boone County ble opprettet av den østlige delen av Carroll County. I motsetningen til hva mange mener, er fylket ikke navngitt etter Daniel Boone. Dets opprinnelige navn var Boon, navngitt slik grunnet at beboerne menet eller håpet at stedet ville bli en «boon» (nyttig, velsignelse) til alle som bosatte seg her. E'en i navnet ble lagt til senere.
Tosen

Tosen er en fjord i Bindal og Brønnøy kommune i Nordland. Fjorden er en fortsettelse av Bindalsfjorden og strekker seg 32 kilometer nordøstover til Tosbotn.
Fjorden har innløp mellom Storvardneset i nord og Hikkilsberget i sør like øst for øya Øksninga. Den første delen av fjorden er uten veisamband på begge sider og er forholdsvis urørt med bratte fjellsider med høyder på 400–500 moh. Lande med Tosen kapell ligger ca 20 kilometer inn i fjorden på nordsiden. Fra her følger fylkesvei 76 nordsiden av fjorden inn til Tosbotn. Fjellsidene er derimot høyere der inne, rundt 600–700 meter, men på østsiden stiger Kallklavtinden opp til 932 moh. Nesten innerst i fjorden ligger Tosbotnøya.
La Costeña

La Costeña er en meksikansk hermetikkvareprodusent. Den produserer et stort antall ulike hermetiske chilipepper, bønner, grønnsaker og sauser.
La Costeña ble etablert i 1923 av Vicente López Recines. De første produktene var chilier i eddik. Selskapet hadde i begynnelsen fabrikk i Mexico by, men flytta til Ecatepec i 1971. Det har i dag fabrikker også i Sonora og San Luis Potosí. I 1975 gikk La Costeña inn i markedet i USA. Produkta selges i dag i rundt 40 land rundt om i verden.
International Union of Press Associations

International Union of Press Associations (fransk: L'Union Internationale des Associations de Presse) var en internasjonal paraplyorganisasjon for presseorganisasjoner. Organisasjonen ble dannet under en internasjonal konferanse for journalister i Antwerpen i Belgia i 1894. Blant stifterne var representanter fra Den Konservative Presses Forening og Venstres Presseforening, og senere ble også Kristiania Journalistklub, Provinspresseforeningen, Frisindede Venstres Presseforening og Den sosialdemokratiske presseforening medlemmer. Sjefredaktør Ola Christofersen i Aftenposten var medlem av representantskapet i en årrekke fra 1896. Aktiviteten i organisasjonen forsvant etter 1935.
Aegiale hesperiaris

Utseende

En stor (vingespenn ca. 70 millimeter) og kraftig, bredvinget smyger. Vingene er brunoransje med brune ytterkanter.

Levevis

Arten lever i ørkenområder i Mellom-Amerika.
Larvene utvikler seg på agaver.

Utbredelse

Arten er utbredt i de tørre områdene i Mexico.
American Association for the Advancement of Science

American Association for the Advancement of Science (AAAS), etablert 20. september 1848 i Pennsylvania, USA, er verdens største sammenslutning av vitenskapsmenn. Organisasjonen har rundt 120 000 medlemmer og er utgiver av det vitenskapelige tidsskriftet Science.
Råbygda

Geografi

Området ligger sentralt plassert i kommunen et stykke vest for kommunesenteret Orkanger og strekker seg sørvestover fra Orkdalsfjorden.

Historie

Det gammelnorske navnet på Gjølme gård var Gelmin. Ifølge Orkdalsboka (bind I) kan Gelmin bety gavl eller tverrvegg.
Gjølme gård er kjent som kongsgård fra Snorres kongesaga, og har sannsynligvis hatt stor betydning for dalføret.   
Deler av Råbygda  (de flatere partiene ned mot fjorden og elva) ble tidligere kalt Småøran . «Øran» er en vanlig betegnelse på det gamle tettstedet i mange fjorarmer i Midt-Norge. På Småøran fantes det tidligere flere husmannsplasser på vestsiden av utløpet til Orkla, der Skjenaldelva renner ut. De første av disse ble ryddet tidlig på 1700-tallet. I tillegg var her blant annet Sagbruk, tre butikker og to bakere. I dag finnes bare boliger i samme område.

Skole og barnehage

Gjølme barnehage har barnehagetilbud for barn mellom 1 og 6 år.
Gjølme skole har undervisningstilbud fra 1. til 7. årstrinn. Enheten har også tilbud om skolefritidsordning for elever fra 1. til 4. årstrinn.
Skolen ble bygd i 1966 og består av de gamle skolekretsene Kjøra, Ofstad, Rove, Gjølme, Gangås og deler av Sølberg. Skolen ble påbygd og samlokalisert med Gjølme barnehage i 1991. I utstrekning er kretsen veldig stor, men i antall elever er det Orkdals minste krets.

Washington Mills AS (tidligere Orkla Exolon AS)

Washington Mills (Orkla Exolon) ble etablert i 1962 av Orkla Grube Aktiebokag og The Exolon Company, USA i fellesskap, for å produsere SiC(Silisiumkarbid). 
I 2004 kjøpte Washington Mills Company Inc Orklas aksjer og ble eneeier av Orkla Exolon. 
Bedriften satser nå på spesialisering innen mikroprodukter til bruk blant annet innen solcelle- og halvlederindustrien. Orkla Exolon har 135 ansatte.

Landbruk

Det er flere gårdsbruk i tilknytning til Gjølme, spesielt i liene. 
Her finnes kornproduksjon på flatene, mens grasproduksjon dominerer i liene. Noen arealer blir beitet. Gårdene her har kjøtt- og melkeproduksjon.

Meland Skjenald Samdrift DA

Tre av gårdene i området har slått seg sammen og etablert Meland Skjenald Samdrift DA. Etter planen skal nytt fjøs være ferdigstilt vinteren 2007. Samdrifta har eget ysteri og produserer blant annet fetaost av kumelk, myk kittmodnet ost, halvfast kittmodnet ost og
kremost.
Altaskifer

Skiferdrift

Utvinning av skifer foregår som dagbrudd i fire forskjellige steinbrudd. I Altadalen startet skiferutvinningen i Peska i 1905, Detsika i 1906 og Langvannet i 1920. I Tverrelvdalen startet utvinningen i Stilla i 1928.
Skiferen bearbeides ved bruddene og ved skiferkaia i Bossekop. Skiferen kan klippes, sages og slipes.
a-l Alta Skiferbrudd eksporterer skifer til kontinentet, og lokalt i Alta er skifer mye brukt som takstein og heller på gulv og inngangsparti.

Geologi

Altaskiferen ble dannet i Proterozoikum-æraen, er fra 10 til 20 mm tykk, finkornet, tett og svært sterk kvartsskifer. Tykkelsen av utvinnbar skifer varierer fra 40 til 100 meters tykt belte.
Geotektonisk tilhører skiferen Nalganasdekket i Kalakdekkekomplekset.
Adele Romanski

Adele Romanski er en amerikansk filmprodusent. Hun vant Oscar for beste film under den 89. Oscar-utdelingen i 2017 for produsentarbeidet på dramafilmen Moonlight.
Qibin

Qibin (kinesisk: 淇滨区; pinyin: Qíbīn Qū) er et bydistrikt i den kinesiske provinsen Henan i Folkerepublikken Kina. Det ligger under byprefekturet Hebi.
Qibin har et areal på 295 km² og teller 130 000 innbyggere (2002). Det er regjeringssete for Hebi.
Obeyd Zakani

Mus og katten

Den historien som har gjort ham aller mest kjent er den lyriske beretningen om Mush-o Gorbe (Mus og katten). Historien er om en katt  som synder ved å drepe en rekke mus. Han ber om nåde og lover å bli en asket. Når denne beskjeden når frem til musene, blir de overlykkelige og tror umiddelbart at de vil oppnå fred med kattene. Derfor bestemmer de seg for å møte katten og forsones med ham. Det viser seg å være en stor tabbe. Katten har bevisst bedt om nåde i moskeen, slik at musene skulle tro at han har angret seg. Dette var et påskudd for å  lokke de uskyldige små  til kattens matfat. Gjennom denne historien forsøker Obeyd å vise hvordan religiøse og asketiske menn kan utføre hyklersk handlinger. Disse sammenligner han med katten som i det ene øyeblikket ber om tilgivelse og nåde, og i det andre øyeblikket synder igjen. Musene er symbolet på uskyldige liv som går tapt i de grådiges hender.
Luka Jović

Landslaget

4. juni 2018 fikk han sin første landskamp for Serbia mot Chile. 20. mars 2019 scoret han sitt første landslagsmål for Serbia mot Tyskland.
Han ble tatt ut i Serbias tropp til VM i fotball 2018 i Russland.
Stuping under Sentralamerikanske og karibiske leker 1986

Stuping under Sentralamerikanske og karibiske leker 1986. Stuping var en av flere sporter i de femtende sentralamerikanske og karibiske leker som ble arrangert i Santiago de los Caballeros i Den dominikanske republikk i perioden 24. juni til 5. juli 1986. Det var femtende gangen som stuping var med i de sentralamerikanske og karibiske leker. Det var fire øvelser, 3 meter sviktstup og 10 meter tårnstup for både menn og kvinner. Mexico ble beste nasjon med tre gullmedaljer foran Cuba med en.
Teodoros II Dukas Laskaris

Biografi

Teodoros II Dukas Laskaris var eneste sønn av keiser Johannes III Dukas Vatatzes og Irene Laskarina, datter av keiser Teodoros I Laskaris og Anna Angelina, en datter av keiser Alexios III Angelos og Euphrosyne Dukaina Kamaterina. Teodoros ble født i slutten av 1221 eller tidlig i 1222, angivelig på samme dag som hans far besteg tronen. Han fikk en god utdannelse og forble interessert i vitenskap og kunst hele livet. I motsetning til tidligere praksis ble Teodoros II ikke kronet til medkeiser sammen sin far selv om han deltok i det politiske liv i regjeringen fra ca. 1241. På faren, keiser Johannes III’s dødsdag 4. november 1254 ble Teodoros hyllet som keiser av hæren og hoffet, men han ble ikke kronet før en ny patriark (Arsenius Autoreianus) var utnevnt i 1255. Tronskiftet i Nikea ble utnyttet av bulgarerne som invaderte Trakia i 1255 under ledelse av den unge og uerfarne tsar Mikael II Asen av Bulgaria. (Tsar Mikael var på det tidspunkt ca 16 år gammel.) Selv om Teodoros først og fremst var en teoretiker, så tok han umiddelbart den militære ledelsen og marsjerte mot bulgarerne og han vant en knusende seier. Under et nytt felttog i 1256 klarte han å få i stand en gunstig fredsavtale som kan ha fremkalt en lederkrise i Bulgaria. Teodoros fulgte opp sin militære suksess med å annektere flere byer i de vestlige områdene (i det nåværende Hellas) og styrket sin posisjon vis-à-vis det rivaliserende bysantinske riket Despotatet Epirus.
Teodoros favoriserte byråkrater fra middelklassen i stedet for medlemmer av aristokratiet i styringen av riket. Ifølge den britiske historikeren Michael Angold hadde dette delvis bakgrunn i at han satte større pris på kultiverte venner enn det spissborgerlige miljøet blant aristokratiet. Dette møtte motstand fra adelen mot keiseren og hans militære øverstkommanderende (megas domestikos) George Mouzalon, som også var en barndomsvenn av Teodoros. En av lederne for aristokratene, den fremtidige keiser Mikael VIII Palaiologos, ble sendt i eksil anklaget for å ha konspirert med det muslimske Rum-sultanatet (seldsjukkene). Mikael hadde fra 1256 til 1258 ledet de kristne leiesoldatene som tjenestgjorde under sultan Kaykaus II. Under denne krisen ble Teodoros’ epilepsi forverret, og keiseren døde 16. august 1258 og etterlot George Mouzalon som regent for sin syv år gamle sønn Johannes IV Dukas Laskaris.
Pidonia

Utseende

Små til middelsstore, slanke, gulbrune til svarte trebukker. Det er betydelig varaisjon i farge innen slekten. Antennene er tynne, omtrent så lange som kroppen. Pronotum er mer eller mindre klokkeformet. Dekkvingene er omtrent jevnbrede med markerte "skuldre". Beina er middels lange og slanke.

Levevis

De fleste av artene har larver som utvikler seg under barken på nylig døde trær. Fordi utviklingstiden gjerne er forholdsvis kort kan de også gjøre seg nytte av nyfelt tømmer. De voksne billene er livlige dyr som løper raskt og gjerne flyr i solskinn om våren. De besøker gjerne blomster.

Utbredelse

Slekten er vidt utbredt i Øst-Asia og Nord-Amerika.
MS «Artania»

Historie

Skipet ble bygget for Princess Cruises. Hun ble døpt av prinsesse Diana i Southampton i 1984. Hun skiftet eier til P&O i april 2005 og ble døpt om til «Artemis».
I mai 2011, vil hun chartres av Phöenix Reisen, et tysk rederi, og vil bli omdøpt til "Artania". Charterkontakten er på syv år.
Banpo

Banpo (kinesisk: 半坡; pinyin: Bànpō) er funnsted for en landsby fra tidlig steinalder i Kina. Stedet er i bysdistriktet Baqiao like ved storbyen Xi'an i provinsen Shaanxi, og er det mest fremstående av de arkeologiske funnsteder som knyttes til Yangshao-kulturen. Utgravningene begynte i 1953.
Arkeologiske funn med likhetstrekk med den eldste delen av Banpo-funnene anses som del av det som kalles Banpo-fasen (5000 til 4000 f.Kr.) av Yangshao-kulturen. 
Banpo dekker et område på 50 000 kvadratmeter. Ifølge den kinesiske marxistiske historieskrivning anses det at dette var et matriarkalsk samfunn. 
Banpo er tilgjengelig for turisme, og har et museum bygd i 1958 (ombygd og gjenåpnet i 2007) der det er utstilt gjenstander brukt i husholdning eller til jakt.
Prix Radio 2016

Prix Radio 2016, presentert av Foreningen Radiodager, fant sted den 16. september 2016, og hedret de beste prestasjonene innen norsk radio fra og med 1. april 2015 til og med 31. mars 2016. Utdelingen skjedde på Ullevaal Stadion i Oslo. Det ble delt ut priser i 19 ulike priskategorier. De siste nominerte ble offentliggjort 26. august 2016.
Huset Dunkeld

Huset Dunkeld (skotsk-gælisk: Dùn Chailleann, «borgen til kaledonerne»), også kjent som huset Canmore, eller Kaledoniadynastiet, var et skotsk dynasti (slekt) som satt på den skotske tronen. Det er en historiografisk og genealogisk konstruksjon for å illustrere rekkefølgen av skotsk konger fra 1034 til 1040 og fra 1058 til 1290.
Dunkeldslekten i personen Duncan I av Skottland (skotsk-gælisk: Donnchad mac Crínáin) (1001-1040) erstattet slekten av gæliske konger kjent som MacAplin-slekten som hadde styrt Skottland siden 800-tallet. Etterfølgelsen til den skotske tronen endret seg gradvis til et system av primogenitur, fødselsrett av eldste sønn, og erstattet den den irsk-keltiske tradisjon av tanisteri, det vil si at klanens høvding eller konge ble valgt blant overhodene for de forskjellige familiene, og utnevnt av en forsamling, i praksis et valgkongesystem.
Huset Dunkeld er slektsmessig en form for fortsettelse til Cenél nGabráin of Dál Riata, «Fergus’ folk», som et «hus» av et opprinnelig keltisk konsept for å uttrykke en av to rivaliserende hovedklaner i Skottland i tidlig middelalder, hvor dets grunnlegger var Fergus Mor av Dalriada. Denne kongelige klanen av etterkommerne av Fergus hadde rivalisering for kronen (av Dalriada, deretter av Alba) mot Cenél Loairn (etterkommerne av den legendariske kong Loarn mac Eirc), senere det såkalte huset Moray for de forgående fire eller flere århundrer. Cenél nGabráin var representert av det såkalte huset Alpin før Dunkeld.

Historie

Dunkeld kom til makten etter to urolige århundrer under huset Alpin. Den første kongen fra dynastiet var Malcolm III. Han innførte en stor endring i det skotske monarkiet, da han innførte tronfølgerett til eldste sønn av kongen, i stedet for det gamle ordningen tanisteri, der kongen utpekte den han mente var best egnet. Dette førte til langt roligere forhold innenfor kongeslekten.
Til tross for flere sammenstøt med engelske styrker klarte huset Dunkeld å konsolidere det forente Skottland som et enhetlig og uavhengig kongerike.
Dynastiets fall begynte i 1286, da Alexander III døde i en rideulykke. Han hadde ingen levende sønner, og den eneste arvingen var hans tre år gamle barnebarn, den norske prinsessen Margaret. Hun ble innsatt som dronning, men den skotske adelen fryktet at hennes far, Erik II Magnusson av Norge, ville ta kontroll over den skotske tronen. De vendte seg mot England, og fikk forlovet Margaret med prinsen av Wales, Edvard. Ekteskapet kom aldri i stand, da den unge piken døde kort tid etter at hun kom til Skottland.
Etter Margarets død brøt den første skotske uavhengighetskrigen ut.